ΓΡΑΠΤΗ ΕΡΩΤΗΣΗ E-1762/99

υποβολή: Luis Berenguer Fuster (PSE) και Mara Rodrguez Ramos (PSE) προς την Επιτροπή

(11 Οκτωβρίου 1999)

Θέμα: Συνέπειες για τους καταναλωτές από τη συγχώνευση Carrefour-Promodes

δη πριν ανακοινωθεί η συγχώνευση των επιχειρήσεων Carrefour και Promodes, επικρατούσε έντονη ανησυχία τόσο μεταξύ προμηθευτών όσο και μεταξύ καταναλωτών δεδομένου ότι θα δημιουργούντο ή θα εδρεώνονταν δεσπόζουσες θέσεις σε ορισμένες αγορές που επηρεάζουν το λιανικό εμπόριο.

Καθώς η συγχώνευση πλήττει πολυάριθμες αγορές σε διαφορετικές γεωγραφικές ζώνες, κρίνεται σκόπιμο να αναλυθούν οι συνέπειες του ανταγωνισμού επί όλων εκείνων των αγορών οι οποίες παρουσιάζουν ομοιογενείς συνθήκες ανταγωνισμού. Το γεγονός αυτό προϋποθέτει ότι θα πρέπει να εξετασθούν τόσο γεωγραφικές

αγορές όσο και περιοχές στις οποίες διαθέτουν κάποιο κέντρο οι επιχειρήσεις που συγχωνεύονται, δεδομένου ότι οι καταναλωτές δεν συνηθίζουν να κάνουν τα ψώνια τους εκτός της περιφέρειάς τους, πράγμα που δυσχεραίνει σημαντικά την ανάλυση των συνεπειών επί όλων αυτών των αγορών.

Μετά ταύτα, εάν κληθεί η Επιτροπή να αποφανθεί δυνάμει του κανονισμού 4064/89(1), νομίζει η Επιτροπή ότι θα διατηρήσει την αρμοδιότητά της επί του θέματος ή, αντίθετα, φρονεί ότι θα πρέπει να αναθέσει το φάκελο της συγχώνευσης στις αρχές των κρατών μελών τις αρμόδιες για τον ανταγωνισμό;

(1) ΕΕ L 395 της 30.12.1989, σελ. 1.

Απάντηση του κ. Monti εξ ονόματος της Επιτροπής

(23 Νοεμβρίου 1999)

Το άρθρο 9 του κανονισμού (ΕΟΚ) αριθ. 4064/89 του Συμβουλίου της 21ης Δεκεμβρίου 1989, σχετικά με τον έλεγχο των πράξεων συγκέντρωσης μεταξύ επιχειρήσεων προσφέρει σε ένα κράτος μέλος τη δυνατότητα να ζητήσει, μέσα σε προθεσμία τριών εβδομάδων από την παραλαβή του αντιγράφου της κοινοποίησης η κοινοποιηθείσα πράξη να του παραπεμφθεί προς εξέταση. Όσον αφορά τηνπόθεση που ανέφεραν τα Αξιότιμα Μέλη του Κοινοβουλίου, η δυνατότητα μιας τέτοιας αίτησης παραπομπής εκ μέρους των ισπανικών και γαλλικών αρμόδιων αρχών επί του ανταγωνισμού αναφέρθηκε πράγματι πρόσφατα, ιδίως από τον τύπο των δύο αυτών κρατών μελών. Εάν ίσχυε αυτό, δεν θα ήταν η πρώτη φορά που οι ισπανικές αρχές του ανταγωνισμού θα ζητούσαν μία τέτοια παραπομπή. Έτσι, στις 17 Αυγούστου 1999, η Επιτροπή παρέπεμψε στις ισπανικές αρχές τηνπόθεση IV M-1555 Heineken/Cruzcampo.

Οι όροι της παραπομπής, που καθορίζονται από τις διατάξεις του άρθρου 9, παράγραφος 2 του εν λόγω κανονισμού είναι δύο. Πρέπει: α) μία συγκέντρωση να απειλεί να δημιουργήσει ή να ενισχύσει μία δεσπόζουσα θέση, που έχει ως αποτέλεσμα τη σε σημαντικό βαθμό παρεμπόδιση του αποτελεσματικού ανταγωνισμού σε μία αγορά στο εσωτερικό αυτού του κράτους μέλους, η οποία παρουσιάζει όλα τα χαρακτηριστικά μιας διακεκριμένης αγοράς ή β) να παρεμποδίσει τον αποτελεσματικό ανταγωνισμό σε μία αγορά στο εσωτερικό αυτού του κράτους μέλους η οποία παρουσιάζει όλα τα χαρακτηριστικά μιας διακεκριμένης αγοράς είτε πρόκειται για ένα σημαντικό τμήμα της κοινής αγοράς είτε όχι.

Η Επιτροπή διαθέτει προθεσμία έξι εβδομάδων από της κοινοποιήσεως (αντί της συνήθους προθεσμίας ενός μηνός) για να αποφανθεί επί της αιτήσεως παραπομπής και να αποφασίσει εάν θα εξετάσει η ίδια τηνπόθεση ώστε να διατηρήσει ή να αποκαταστήσει έναν πραγματικό ανταγωνισμό στην εν λόγω αγορά ή εάν θα παραπέμψει εν όλω ή εν μέρει τηνπόθεση στις αρχές του ενδιαφερομένου κράτους μέλους. Στην περίπτωση παραπομπής τηςπόθεσης εκ μέρους της Επιτροπής, οι αρμόδιες αρχές του ανταγωνισμού του κράτους μέλους οφείλουν, δυνάμει του κανονισμού συγκεντρώσεων, να δημοσιεύσουν έκθεση ή να αναγγείλουν τα συμπεράσματά τους εντός μέγιστης προθεσμίας τεσσάρων μηνών από της ημερομηνίας παραπομπής.

Παρά τις δημόσιες αντιδράσεις ορισμένων κυβερνήσεων, μέχρι στιγμής, κανένα κράτος μέλος δενπέβαλε αίτηση παραπομπής όσον αφορά την πράξη συγχώνευσης Carrefour/Promods.